יום-טוב צהלון

הרב יום-טוב צהלון (כונה גם: מהריט"ץ; ה'שי"ט, 1559–ה'שע"ט) היה מחכמי צפת. בן למשפחת רבנים ספרדית.

קורות חיים 
רבי יום-טוב צהלון נולד לרבי משה צהלון. היה תלמידם של רבי יוסף קארו ורבי משה מטראני (המבי"ט). נסמך לרבנות על ידי רבי משה אלשיך. רבי יום-טוב עצמו סמך לרבנות את רבי אהרן ברכיה ממודינה. שימש כדיין וראש ישיבה בעיר צפת. 

בין השנים 1590 -1600 יצא לשמש כשד"ר באיטליה והולנד. לאחר מכן יצא בשליחותה של צפת כשד"ר למצרים ולאיסטנבול. במהלך תקופה זאת כתב מאות תשובות הלכתיות. תשובות אלו כונסו בספר שו"ת שהוציא לאור נכדו - רבה של איסטנבול - שנקרא על שמו יום טוב בן עקיבא צהלון.  

ספרו של רבי יום טוב צהלון - לקח טוב - נדפס בשנת 1577 (היה עזר לי לפ"ק - של"ז) בצפת והיה כנראה הספר הראשון שנדפס בארץ ישראל.  

נקבר בבית הקברות בהר הזיתים בירושלים.

חיבוריו
 ספר 'לקח טוב' - חיבור על מגילת אסתר 
 שו"ת מהרי"ט צהלון, או מהריט"ץ
 תשובות לקהילת עאנה לרבי יום טוב צהלון  
 ספר 'מגן אבות' על אבות דרבי נתן (יצא לאור בעריכת מאיר זאב אתרוג, בני-ברק תש"ע)

לקריאה נוספת
 .

קישורים חיצוניים

הערות שוליים 

אנשי היישוב הוותיק ילידי ארץ ישראל
יהודים הקבורים בהר הזיתים: חלקת הספרדים
מחברי ספרי שו"ת: ראשוני האחרונים
פרשני מגילת אסתר
צפת: רבנים
ראשוני האחרונים
רבנים ארץ-ישראלים
שד"רים
תלמידי רבי יוסף קארו
ילידי 1559
נפטרים ב-1638